Is Jou Gemeente Al Hier?
Sluit aan by onsKerk, die nuwe tuiste vir gemeentes!
Kry 'n moderne, slimfoon-vriendelike en funksionele bladsy-spasie om jou gemeente bekend te stel. Op dié bladsy kan jou gemeente al sy belangrikste inligting beskikbaar stel: kontak-inligting, eredienstye, weeklikse afkondigings, agtergrond oor die gemeente en sy werksaamhede, nuusbrokkies en fotos van afgelope funksies of kampe.
Op dié manier kan bestaande en voornemende lidmate, besoekers, ander gemeentes en enigeen wat belangstel gou al die inligting kry wat hulle nodig het, en 'n prentjie van die gemeente en sy mense vorm.
"Ideaal vir gemeentes wat nie 'n eie domein en webtuiste het nie: geniet die voordeel van aanlyn-sigbaarheid in 'n moderne, funksionele formaat teen 'n geringe koste!"
Het jou gemeente reeds 'n eie webtuiste? "Die voordeel van 'n slimfoon-vriendelike bladsy-spasie by onsKerk: dis blitsvinnig om op te stel en maklik vir iemand in die gemeente om gou die jongste afkondigings of nuus op datum te bring!"
Hoe werk dit en wat moet ons doen?
Laat weet dat julle belangstel!
onsKerk skep jou gemeente se bladsy met die gemeentenaam bo-aan
Die gemeente stuur soveel – of so min – inligting as wat hulle aanvanklik wil opsit bv. 'n foto van die kerkgebou, 'n lys van bedieninge, kontak- en bankbesonderhede, kalenderbesonderhede, gebedslys, historiese inligting oor die gemeente ens.
onsKerk berei die bladsy voor
Die gemeente kyk dit deur, ons maak veranderinge waar nodig
Indien daar inligting is wat gereeld moet verander soos afkondigings, nuus of aflaai-preke: Ons voorsien maklike instruksies vir opdatering aan die betrokke gemeente-persoon. Ons help ook persoonlik waar nodig!
Wat kry die gemeente en wat kos dit?
Jou gemeente kry 'n moderne, mobiel-vriendelike (werk op slimfoon, tablet en tafel-rekenaar) aanlyn-bladsy met al die nodige inligting om gemeentelede en besoekers te bedien, insluitende 'n elektroniese kontakvorm.
Indien die gemeente gereeld nuus of afkondigings wil plaas, is daar 'n selfhelp-fasiliteit sodat 'n aangewese gemeentelid te eniger tyd gou aanpassings kan maak.
Die gemeenteleraars kan ook hulle preke gereeld opsit, of iemand aanwys om dit te doen.
'n Enkelbedrag van R990 per jaar verseker die gemeente se plek op onsKerk. Indien jou gemeente 'n borg vind vir die bedrag kan daar 'n advertensie vir die borg aangebring word – sien hier in die regterkolom.